*Wardina Safiyyah Fadlullah Wilmot'* (lahir 5 Jun 1979) ialah seorang bekas pengacara, model dan pelakon Malaysia. Beliau memulakan kerjaya pengacaraan dan lakonan setelah aktif sebagai model dan bertanding dalam pertandingan akhir Dewi Remaja 1997/98 anjuran majalah Remaja. Bakatnya bermula sebagai pengacara program *Carta RIM* di saluran NTV7 pada tahun 1997 hingga 1999. Sebagai seorang pelakon, beliau terkenal dengan watak-watak komedi terutama menerusi sitkom *Spanar Jaya* yang dibintanginya dari tahun 1999 hingga 2002. Beliau merupakan antara pelakon wanita bertudung litup pertama di Malaysia yang muncul dalam watak utama filem iaitu menerusi Lagi-Lagi Senario pada tahun 2001.

Kehidupan peribadi
------------------

Wardina mempunyai darah campuran Australia di sebelah bapanya dan Melayu Aceh di sebelah ibunya. Berketinggian 5 kaki 6 inci, beliau telahpun mendirikan rumahtangga bersama arkitek Ikhwan Johari pada September 2002 dalam sebuah majlis yang mendapat liputan meluas media. Kini bahagia sebagai ibu kepada Amna Nafeesa, Azra Sareera dan Imran Arrazi.

Sebelum berubah imej dan berkahwin, beliau pernah dikaitkan menjalin hubungan dengan penyanyi kumpulan KRU yang juga pelakon, pengarah dan penerbit terkenal Yusry Abdul Halim. Ketika perkahwinan Yusry dan Erra Fazira berlangsung pada 10 Jun 2003, Wardina dan suami hadir memeriahkan majlis.

Kontroversi
-----------

Pada penghujung tahun 2000, Wardina nekad mengenakan hijab kepala dan melupakan karier peragaannya. Penghijrahan itu mendapat reaksi positif malahan Wardina dikatakan sebagai pelopor kepada wanita bertudung untuk terus aktif dalam bidang seni biarpun berdepan sedikit halangan. 

Pada Jun 2011, Wardina Saffiyah telah menimbulkan kontroversi apabila hadir memberi ceramah keibubapaan yang tanpa disedarinya merupakan Majlis Mesra Rakyat anjuran sebuah parti politik pembangkang. Namun, Wardina Saffiyah sangat terkejut apabila kehadirannya telah dimanipulasikan sehinggalah ada pihak menuduh kononnya dia cenderung kepada PKR selain menyokong perhimpunan haram, Bersih 2.0. Tambah Wardina Saffiyah lagi, lebih memalukan gambar-gambar silamnya yang tidak bertudung telah disiarkan di beberapa blog dengan lemparan kata-kata yang kurang enak selepas kejadian berkenaan berlaku. 

Wardina Safiyya telah mengeluarkan tuduhan bahawa kononnya kerajaan memandang ringan kes remaja kurang upaya, Muhammad Firdaus Dullah. Tuduhan itu dijawab oleh Menteri Pembangunan Wanita, Keluarga dan Masyarakat, Datuk Seri Rohani Abdul Karim yang menyatakan bahawa agensi kerajaan iaitu Jabatan Imigresen yang menemui remaja itu di dalam rumah berkenaan. Datuk Seri Rohani turut menyatakan bahawa nasib baik Jabatan Imigresen turun padang dan (agensi) kerajaan yang jumpa.

Kemudian pada awal 2018, penampilan beliau telah menjadi perhatian umum apabila memberi nasihat yang sangat berguna kepada semua pakcik dan makcik di Simpang Renggam sebelum Pilihan Raya Umum ke 14. Dengan perwatakan alim dan bersopan santun telah menjadikan, calon PRU Simpang Renggam, Dr Maszlee Malik menang dengan bergaya. Antara nasihat yang hebat itu berbunyi..

"Dr Maszlee,

kalau jumpa Dr Maszlee dengan keluarga insyaallah sejuk hati makcik.Bukan apa makcik, saya nak cakap macam ni makcik. Dr Maszlee ni memang orang yang baik makcik,

jadi kita,orang yang memang baik makcik, orang Simpang Renggam bertuah dapat Dr Maszlee Malik ni. Makcik, undilah Dr Maszlee Malik ni, dia orang yang jujur, orang yang ikhlas, makcik...

Makcik dan pakcik, bukan apa, kita nak hantar orang baik-baik ni pergi parlimen insya allah makcik. Makcik, pakcik, undi Dr Maszlee Malik yeh? Dia orang baik makcik. Orang yang baik ni jangan kita lepaskan..."

Kini, Wardina berada di Australia untuk memulakan karier barunya.

Pendidikan
----------

Wardina bertutur dalam Bahasa Melayu dan Inggeris serta mempunyai ijazah dalam bidang Hiasan Dalaman daripada *Centre for Advance Design*  (CENFAD) Kuala Lumpur. Kini beliau menuntut dalam bidang psikologi.

Wardina menamatkan pengajian menengahnya di SMK (P) Sri Aman pada 1996.

Penglibatan terkini
-------------------

* Hos Maher Zain Show Case
* Malaysia Hari Ini (2005 – 2011)
* Fitrah Kasih (2009)
* Ibu Mithali (2008)
* Menatang Si Manja – RTM (2008)
* Edu TV – web portal for The Minister of Education (2008)
* Carta Nasyid Pilihan – TV9 (2008)
* Sambutan Malidur Rasul peringkat Kebangsaan (TV1)
* Hits from RIM – VJ
* Pencarian Bintang RTM
* Seri Laman (TV1)
* JOm Tukar!
* Hijrah Remaja (Astro)
* Kisah-Kisah Anbia’ (TV3)
* Ramadhan World Delights 1 & 2
* High 5 – JAKIM (TV1)

### Lakonan

* IMPIAN (Sunsilk) Musim 2 (2009)
* Cinta Madinah Musim 1 & 2 (2006)
* Kalam Cinta Rabiah – TV3 (2007)
* Impian Illyana TV Musim 1, 2 & 3 (2006 - 2007)
* "Children of Adam" VCD
* Wardina & Keluarga Pak Tam VCD
* Spanar Jaya(1999-2004,2005)sebagai Misha
* 
* 
* Kepulangan (Astro)
* Julia – a TV series based on the award winning novel of the same name (Astro)
* Sayangku Puteri – Telemovie (TV1)
* Maka Diciptakannya Perempuan – Telemovie (ntv7)
* Jodoh 2 Beradik – Telemovie (TV3)
* Berakhirnya Sebuah Ramadhan – Telemovie (TV3)
* Lagi-Lagi Senario– Filem
* Cinta 200 Ela – Filem

### Jurucakap produk

* Ubat Gigi Mu'min
* Ariani Platinum
* Slim World (2006 - 2009)
* Anmum Essentials (2006 - 2009)
* International Islamic Fair 2006 & 2007
* Sunsilk (2003 - 2008)

Anugerah dan pencalonan
-----------------------

* Pencalonan Anugerah Bintang Popular Berita Harian untuk kategori Artis Baharu Popular 1999 , Pelakon TV Wanita Popular 2002 &  Pelakon Filem Wanita Popular 2002
* Menulis buku Mama Saya Lapar dan Siapa Alien? (antara buku laris di MPH Bookstore)

Rujukan
-------

1. ↑
2. ↑
3. ↑
4. ↑  Actress: No word from Aceh kin theStar Online
5. ↑  "salinan arkib". Diarkibkan daripada yang asal pada 2016-03-05. Dicapai pada 2012-07-18.
6. ↑  "Wardina Saffiyah Hadiri Majlis Mesra Rakyat Anjuran Pembangkang".
7. ↑  Rohani bidas kenyataan Wardina © Utusan Melayu (M) Bhd
8. ↑  Students shine in show theStar Online
9. ↑
10. ↑  Spanar Jaya tidak pinggirkan Wardina Utusan Malaysia
11. ↑  "salinan arkib". Diarkibkan daripada yang asal pada 2012-03-09. Dicapai pada 2010-12-07.
12. ↑
13. ↑
14. ↑  "salinan arkib". Diarkibkan daripada yang asal pada 2010-09-26. Dicapai pada 2010-12-07.
15. ↑
16. ↑
17. ↑
18. ↑
19. ↑
20. ↑

Pautan luar
-----------

* Wardina Safiyyah di Pangkalan Data Filem Internet (IMDb)

| * l
* b
* s
Dewi Remaja |
| --- |
| Peserta dan alumni terkenal |
| 1980-an | 
* Tiara Jacquelina3
* Sheila Lama3
* Aleeza Kasim1

 |
| 1990-an | 
* Umie Aida
* Jasmin Hamid
* Didie Alias3
* Rozita Che Wan3
* Emylia Rosnaida3
* Juliana Banos1
* Rita Rudaini
* Wardina Safiyyah

 |
| 2000-an | 
* Annahita Bakavoli1
* Pushpa Narayan2
* Siti Fazurina
* Zarynn Min
* Estelle Looi
* Scha Al-Yahya1
* Izreen Azminda
* Aishah Ilias
* Felixia Yeap
* Rabecca Nur Al Islam
* Intan Ladyana
* Zara Zya

 |
| 2010-an | 
* Neelofa1
* Izara Aishah2
* Anzalna Nasir
* Azar Azmi
* Ramona Zamzam
* Syatilla Melvin
* Raysha Rizrose1
* Mawar Rashid2
* Puteri Aishah
* Mimi Lana3
* Fify Azmi
* Lia Natalia
* Syamim Farid
* Natrah Khalid
* Aween Ismail3
* Haneesya Hanee4
* Anna Jobling
* Zeera Azizi
* Nynaa Harizal
* Shaza Bae1
* Wafariena Roslan
* Nelissa Nizam

 |
| 2020-an | 
* Tracie Sinidol1

 |
| 
* 1 menandakan juara
* 2 menandakan naib juara
* 3 menandakan tarik diri/gagal mara
* 4 menandakan kemenangan ditarik balik

 |